Ma nuɣal ɣer wawalen d tenfaliyin deg usefru-a ad d-naf awalen yesan anya, i d-yettarran lwelh n yimeɣri neɣ imḥesses, yikeččem deg yiḥulfan d wafrayen n umdan, acku temmud-as tafat i wafrayen d tesmektit n umdan, yessuffuɣ-itt-id umedyaz seg tiɣri n tnurnant d tirga-s, deg waya amedyaz-nneɣ yefka azal i tutlayt n ugensi, icud-it gar wafrayen-is d lebni n tmedyazt i yerran tanfaliyin n tnurnant n usmermay tzerri s wanya am wawlen-a : iɣewwes, yeddimses, yefriwes, ttxil-k bges, temses, axnunes, yuyes.